
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 2Em/2/2024 7724201657 19. 06. 2024 JUDr. Mária Hirjaková ECLI:SK:OSMI:2024:7724201657.2
Uznesenie Okresný súd Michalovce, vo veci výkonu rozhodnutia oprávnenej A. B. C., nar. X.X.XXXX, trvale bytom D., D. E. XXX/X, právne zastúpenej JUDr. Ivetou Fejlekovou, advokátkou Advokátskej kancelárie so sídlom v Michalovciach, Námestie osloboditeľov č. 25 proti povinnému F. G., nar. X.X.XXXX, trvale bytom B., C. E. XX, o návrhu oprávnenej na nariadenie výkonu rozhodnutia s maloletou B. G., nar. X.X.XXXX, zastúpenou kolíznym opatrovníkom Úradom práce, sociálnych vecí a rodiny Michalovce, takto rozhodol: I. Konanie z a s t a v u j e . II. Žiaden z účastníkov nemá nárok na náhradu trov konania. odôvodnenie: 1./ Oprávnená sa návrhom doručeným tunajšiemu súdu dňa 15.4.2024 domáhala proti povinnému nariadenia výkonu súdneho rozhodnutia odňatím dieťaťa povinnému. 2./ Písomným podaním doručeným tunajšiemu súdu dňa 23.5.2024 zobrala oprávnená svoj návrh na nariadenie výkonu rozhodnutia v celom rozsahu späť z dôvodu, že odpadli dôvody, ktoré viedli k jeho podaniu. 3./ Podľa § 29 ods. 1 Z.č. 161/2015 Z.z. / Civilný mimosporový poriadok/ navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4./ Vzhľadom k tomu, že oprávnená vzala svoj návrh späť celkom, súd konanie vo veci zastavil v súlade s ustanovením § 29 ods. 1 Civilného mimosporového poriadku. 5./ O trovách konania súd rozhodol podľa § 52 Z.č. 161/2015 Z.z. /Civilný mimosporový poriadok/, v zmysle ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré možno podať do 15 dní od jeho doručenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSMI:2024:7724201657.2 (dáta aktuálne k 4. 11. 2026). Záväzné je znenie zverejnené súdom.




